CELEX: 62009TN0242
Language: el
Date: 2009-06-24 00:00:00
Title: Υπόθεση T-242/09: Προσφυγή της 24ης Ιουνίου 2009 — Ralf Schräder κατά ΚΓΦΠ — Hansson (Lemon Symphony)

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/42
            
         Προσφυγή της 24ης Ιουνίου 2009 — Ralf Schräder κατά ΚΓΦΠ — Hansson (Lemon Symphony)
   (Υπόθεση T-242/09)
   2009/C 205/77
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Ralf Schräder (Lüdinghausen, Γερμανία) (εκπρόσωποι: T. Leidereiter και W.-A. Schmidt, δικηγόροι)
   
      Καθού: Κοινοτικό Γραφείο Φυτικών Ποικιλιών
   
      Αντίδικος ενώπιον του τμήματος προσφυγών: Jørn Hansson (Søndersø, Δανία)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του καθού της 23ης Ιανουαρίου 2009·
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Επίδικο κοινοτικό δικαίωμα επί φυτικής ποικιλίας: Το δικαίωμα επί της ποικιλίας Lemon Symphony
   
      Κάτοχος: Jørn Hansson
   
      Προσβληθείσα ενώπιον του τμήματος προσφυγών απόφαση του Κοινοτικού Γραφείου Φυτικών Ποικιλιών: Άρνηση κηρύξεως της εκπτώσεως από το δικαίωμα επί φυτικής ποικιλίας για την ποικιλία Lemon Symphony κατ’ εφαρμογήν του άρθρου 20, παράγραφος 1, στοιχείο α', του κανονισμού (ΕΚ) 2100/94 (1)
   
   
      Ασκήσας την προσφυγή ενώπιον του τμήματος προσφυγών: Ο νυν προσφεύγων
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως:
   
   
               —
            
            
               Παράβαση του άρθρου 76 του κανονισμού (ΕΚ) 2100/94 και παραβίαση των γενικώς αναγνωριζομένων αρχών του δικονομικού δικαίου κατά την έννοια του άρθρου 81 του κανονισμού 2100/94, καθόσον το τμήμα προσφυγών αποφάνθηκε με την προσβαλλόμενη απόφαση χωρίς να εξετάσει επαρκώς τα προς εκτίμηση πραγματικά περιστατικά.
            
         
               —
            
            
               Παράβαση του άρθρου 20, παράγραφος 1, στοιχείο α', και του άρθρου 7 του κανονισμού 2100/94, καθόσον το τμήμα προσφυγών προδήλως εσφαλμένως έκρινε ότι ο προσφεύγων δεν μπόρεσε να αποδείξει ότι συνέτρεχαν οι προϋποθέσεις του άρθρου 20, παράγραφος 1, στοιχείο α', και, ως εκ τούτου, δεν τήρησε τη διάταξη αυτή.
            
         
               —
            
            
               Παράβαση του άρθρου 75 του κανονισμού 2100/94, καθόσον το τμήμα προσφυγών στήριξε την απόφασή του σε λόγους επί των οποίων ο προσφεύγων δεν μπόρεσε να διατυπώσει την άποψή του πριν από την έκδοση της αποφάσεως.
            
         
               —
            
            
               Παράβαση του άρθρου 63, παράγραφοι 1 και 2, του κανονισμού 1239/95 (2), καθόσον για την προφορική διαδικασία δεν συντάχθηκαν προσηκόντως πρακτικά.
            
         
      (1)  Κανονισμός (ΕΚ) 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (ΕΕ L 227, σ. 1).
   
      (2)  Κανονισμός (ΕΚ) 1239/95 της Επιτροπής, της 31ης Μαΐου 1995, για τις λεπτομέρειες εφαρμογής του κανονισμού (ΕΚ) 2100/94 του Συμβουλίου όσον αφορά τους διαδικαστικούς κανόνες ενώπιον του γραφείου και τα κοινοτικά δικαιώματα επί φυτικών ποικιλιών (ΕΕ L 121, σ. 37).